آقابابا (قزوین)
آقابابا (تورکجه:آق‌بابا،Aq baba) ، قزوین اوستانی نین ، قزوین بؤلگه‌سینین ، کوهین بؤلومونده یئرلشن بیر شهرجیک دیر کی قزوین_رشت یولونون اییرمی‌اینجی کیلومترینده یئرلشیب دیر.

کند اهالی‌سی
۱۳۹۵جی الینده کند‌ده یاشایان‌لارین سایی ۳۰۰۰نفردن داها آرتیق‌ایمیش کی بوتونلوکده آذربایجان تورکلریندن دیرلر و تورکجه دانیشیرلار.آقابابا شهرجیکین اوچ اؤنه‌ملی طایفاسی واردیر کی موسی خانلی‌لار ، رجبعلی‌لر و مولازینل‌لر دن عیبارت‌ دیر.

محصول‌لار
کندین ان اونه‌ملی محصولی اوزوم و بادام دیر و کند ده چوخلوجا اوزوم باغلاری واردیر.هابئله بوغدا ، مرجی ، آلما ، قوز و... کندین باشقا محصول‌لاری دیرلار.

کندین گؤرمه‌لی یئرلری
آقابابا کندینده بیر اسکی عیمارت و یویونار(حامام)یئرلشیب دیر کی بو بینالارین هر ایکی‌سی میراث فرهنگی طرفیندن ساخلانیری.بو بینالار قاجارلار چاغیندا دوزلیب دیر آما کندین دوزلتمیی صفوی لر چاغیندا انجام توتولوب‌دور.

اؤتک
آقابابا کندینین اهالی‌سی ائتنیک قیزیلباش دیرلار کی شاه تهماسب چاغیندا بورادا مسکونلاشیب لار.بو شهرجیک ریضاخان چاغیندا روس ساواشچی‌لارینین الی ایله ایشغال آلتینا چیخمیش‌دیر و یوزلرجه شهید وئریب دیر.

شهرجیکین ایمکاناتی
کندین ساغلیق اوجاقی ، اورژانس ، نئچه چؤرک ائوی ، نئچه یئمک خانا ‌، یوزلرجه سوپرمارکت ، پولیس اورتالیقی(مرکزی)، طبیعی گاز ، ایچمه‌لی سو ‌، برق ، ایلک اوخول ، اورتا اوخول ، سون اوخول و ... واری‌دیر.بو کند بیر یاخشی منطقه‌ده(قزوین_رشت یولونون قیراغیندا) یئرلشیب دیر اونا گؤره ایمکاناتی شهردن چوخ اولماسا ، آز دا دئیل.

سورون‌لار
کند کوچه‌لرینین آسفالتی خاراب دیر و هابئله‌ده کامیونت‌ لر و ماشین لارین سسی کند اهالی‌سینه چوخ اذیت‌لر ائلیری.

قایناق‌لار

قزوین بؤلگه‌سی